Ինչ վերաբերում է ԲՀԿ-ն լքել պատրաստվող մեծահարուստներին, ապա դեռ ինչ-որ ժամանակ նրանք կհապաղեն: Այս քաղուժն ամենայն հավանականությամբ դեռ չի որոշել ընդդիմադի՞ր է դառնում, թե՞ առայժմ ոչ: Ուստիև գործարար ԲՀԿ-ականների համար ավելի նախընտրելի է սահուն և անցնցում անցումը դեպի ավելի իշխանական կուսակցություններ, քան մեկ օրում կուստոմսից հրաժարվելը: Ճիշտ է, նրանց մեծ մասն արդեն կդժվարանա թվարկել, թե քանի կուսակցություն է մինչև հիմա փոխել, բայց կկրկնի իշխանամետ լինելու կարևորության ու առավելությունների թեմաներով լավ սերտած «բաժակաճառը»: Ասել է թե նրանց հեռացումն առանձնապես զարմանքով չի ընկալվի: ԲՀԿ վերնախավը գործարարներին իր շարքերում ընդգրկելու պահից ի վեր թերևս նկատի է ունեցել նաև ամեն պահի նրանց կողմից կուսակցության նավը լքելու հավանականությունը: